Document ID: 32006R1745

KOMISIJAS REGULA (EK) Nr. 1745/2006
(2006. gada 24. novembris),
ar kuru groza Regulu (EK) Nr. 936/97, ar ko atver tarifu kvotas augstas kvalitātes svaigai, atdzesētai un saldētai liellopu gaļai un saldētai bifeļu gaļai un ar ko nosaka šo kvotu pārvaldību
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1254/1999 par liellopu un teļa gaļas tirgus kopīgo organizāciju (1), un jo īpaši tās 32. panta 1. punkta pirmo daļu,
tā kā:
(1)
Komisijas Regulā (EK) Nr. 936/97 (2) paredzēts uz vairākiem gadiem atvērt un pārvaldīt virkni augstas kvalitātes liellopu gaļas kvotu.
(2)
Tiesības uz minētajām kvotām iegūst saskaņā ar nosacījumiem, kas izklāstīti Regulā (EK) Nr. 936/97. Minētās regulas 2. panta a), c) un d) apakšpunktā jo īpaši noteiktas definīcijas augstas kvalitātes liellopu gaļai, ko ieved attiecīgi no Argentīnas, Urugvajas un Brazīlijas. Lai atsauktos uz rādītājiem, kas ir pārbaudāmi un kontrolējami, minētās definīcijas ir jāgroza, kad stājas spēkā Padomes 2006. gada 12. oktobra Regula (EK) Nr. 1532/2006 par konkrētu augstākā labuma liellopa gaļas produktu importa kvotu nosacījumiem (3), un tās attiecīgi jāattiecina uz oficiālajām kategorijām, ko minēto valstu kompetentās iestādes ir definējušas šīs regulas spēkā stāšanās dienā.
(3)
Tādēļ ir arī lietderīgi precizēt, ka 13. panta nosacījumi Eiropas Parlamenta un Padomes Regulā (EK) Nr. 1760/2000 (4), ar ko izveido liellopu identificēšanas un reģistrācijas sistēmu un nosaka liellopu gaļas un liellopu gaļas produktu marķēšanu, jāattiecina uz augstas kvalitātes liellopu gaļas importu, kā tas minēts Regulas (EK) Nr. 936/97 2. panta a), c) un d) apakšpunktā.
(4)
Attiecīgi jāgroza Regula (EK) Nr. 936/97.
(5)
Šajā regulā paredzētie pasākumi ir saskaņā ar Liellopu gaļas pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 936/97 2. pantu groza šādi.
1)
Panta a) punktu aizstāj ar šādu tekstu:
“a)
28 000 tonnas atkaulotas liellopu gaļas, kas atbilst KN kodiem 0201 30 00 un 0206 10 95 un šādai definīcijai:
“Atlasīti liellopu gaļas izcirtņi, kas iegūti no vēršiem, jauniem vēršiem vai telēm, kas pēc atšķiršanas no zīdītājmātes ir ganīti tikai ganībās. Saskaņā ar Argentīnas Lauksaimniecības, lopkopības, zivsaimniecības un pārtikas sekretariāta (Secretaría de Agricultura, Ganadería, Pesca y Alimentos - SAGPyA) oficiāli noteikto liellopu klasifikāciju, no vēršiem iegūtos liemeņus klasificē kā “JJ”, “J”, “U” vai “U2”, no jauniem vēršiem un telēm iegūtos liemeņus klasificē kā “AA”, “A” vai “B””.
Izcirtņus marķē atbilstoši Eiropas Parlamenta un Padomes Regulas (EK) Nr. 1760/2000 13. pantam (5).
Informācijai uz etiķetes var pievienot norādi “Augstas kvalitātes liellopu gaļa”.
2)
Panta c) un d) apakšpunktu aizstāj ar šādu tekstu:
“c)
6 300 tonnas atkaulotas liellopu gaļas, kas atbilst KN kodiem 0201 30 00, 0202 30 90, 0206 10 95 un 0206 29 91 un šādai definīcijai:
“Atlasīti liellopu gaļas izcirtņi, kas iegūti no vēršiem (“novillo”) vai telēm (“vaquillona”), kā definēts saskaņā ar Urugvajas Nacionālā gaļas institūta (Instituto Nacional de Carnes - INAC) oficiāli noteikto liellopu gaļas liemeņu klasifikāciju. Augstas kvalitātes liellopu gaļas ražošanai atbilstīgie dzīvnieki pēc atšķiršanas no zīdītājmātes ir ganīti tikai ganībās. Saskaņā ar iepriekš minēto klasifikāciju liemeņus klasificē kā “I”, “N” vai “A”, norādot tauku saturu “1”, “2” vai “3””.
Izcirtņus marķē saskaņā ar Regulas (EK) Nr. 1760/2000 13. pantu.
Informācijai uz etiķetes var pievienot norādi “Augstas kvalitātes liellopu gaļa”.
d)
5 000 tonnas atkaulotas liellopu gaļas, kas atbilst KN kodiem 0201 30 00, 0202 30 90, 0206 10 95 un 0206 29 91 un šādai definīcijai:
“Atlasīti liellopu gaļas izcirtņi, kas iegūti no vēršiem vai telēm, kas pēc atšķiršanas no zīdītājmātes ir baroti tikai ar ganību zāli. Saskaņā ar Brazīlijas Lauksaimniecības, lopkopības un apgādes ministrijas (Ministério da Agricultura, Pecuária e Abastecimento) oficiāli noteikto liellopu gaļas liemeņu klasifikāciju liemeņus klasificē kā “B”, norādot tauku saturu “2” vai “3””.
Izcirtņus marķē saskaņā ar Regulas (EK) Nr. 1760/2000 13. pantu.
Informācijai uz etiķetes var pievienot norādi “Augstas kvalitātes liellopu gaļa”.”
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
To piemēro liellopu gaļai, uz kuru attiecas izziņa par īstumu, kas izdota pēc 2007. gada 1. janvāra.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 24. novembrī

Labels: 3
17
6